﻿ Csapattagok - Citroën Magyarország
C5 Aircross SUVKedvezményes ár: 7 730 000 Ft *
Csapatvezető: Balkányi György – C Automobil Import Kft., Tagai Tamás – TRT Europe Kft.
Velenczei Ádám, pilóta és Zsiros Gábor, navigátor
Velenczei Ádám - pilóta
1992.09.18, Szécsény
13 évesen indult először szlalom versenyen, két év múlva már rallyesprint futamon nyert kategóriájában, egy évre rá pedig abszolút győzelmet szerzett. 2010-ben megnyerte a váci szlalom bajnokságot, majd a következő évben a túra bajnokságban indult. 2014-ben debütált az Országos Rallye Bajnokságban, 2016-ban tudta első teljes szezonját futni, amikor év végén a hatodik helyen végzett. Tavaly az abszolút ötödik helyen zárta a bajnokságot.
A huszonhét éves Velenczei Ádám versenyzett már korábban is R5 kategóriájú autókkal, bizonyította már tehetségét és most készen áll arra, hogy képviselje a márkát a nívós magyar rali bajnokságban.
„Nagy lehetőség előtt állok! Nem volt még ilyen a pályafutásom során. Versenyeztünk már korábban is hasonló kategóriájú autókkal, de ez lesz a legprofibb szezonunk.” – adta első nyilatkozatát citroënes overállban Ádám az első hivatalos tesztet követően. „Pár kilométer után már minden kézre állt az autóban. Nagyon jó a váltója, szenzációs a fékje, a motorerő tekintetében sokkal autózhatóbb, nagyobb tartományban lehet használni, mint a korábbi versenyautóimat.”
A tavaly abszolút ötödik helyen végzett pilóta nem titkolt célja: idén év végén felállni a dobogóra. „Az egri futammal kezdjük a szezont. Az óra fogja majd megmutatni, hogy a teszteken való jó érzés hova lesz elég a többiekhez képest. Bízom benne, hogy sikeres évünk lesz! Nagyon jól érzem magam a csapatban! Szeretném megköszönni a lehetőséget és a bizalmat mind Balkányi Györgynek, mind Tagai Tamásnak!”
Zsiros Gábor - navigátor
1975.10.18. Bonyhád
1997-ben kezdett el versenyezni. 2002-ben Rallye2-ben navigált, 2004-től WRC autókban az ORB-ben. Tagai Tamással 2006-ban ment 4 futamot. 2009-től többször szerepelt Európa- és világbajnoki futamokon, Vizin László és Turán Frigyes mellett.
Ahogy az autóval, így az új navigátorral is az első métereket tette meg Ádám, de egyértelmű volt, jól érzi magát ebben az új közegben. „Zsiros Gábor Magyarországon az egyik legjobb navigátor. Hatalmas tapasztalata van Európa- és világbajnoki futamokon is. Már az első métereken jó volt az összhang, megbízom benne, és azt gondolom, ez a legfontosabb!”
Ahogy a pilóta is elmondta: Zsiros Gábor profi navigátor. Ráadásul több szál is fűzi a Citroën Rally Team Hungary egyik vezetőjéhez, Tagai Tamáshoz. Indult már TRT Europe által szervizelt versenyautóval, sőt navigált bajnoki futamokon Tamás mellett. „Amikor megtudtam, hogy egy ilyen autó került a csapathoz, felcsillant a szemem!” – mesélte Gábor az elindulást. „Biztos vagyok benne, hogy jól választottunk. Velenczei Ádám fiatal kora ellenére nagyon alázatos versenyző, aki azon túl, hogy ügyes pilóta, még az autó beállításaihoz is kiválóan ért.”